*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*9. számú előterjesztés*

Bátaszék Város Önkormányzata Képviselő-testületének 2018. január 31-én

16,00 órakor megtartandó ülésére

*szociális tűzifa juttatás természetbeni támogatás biztosítására beérkezett ajánlatok*

|  |
| --- |
| **Előterjesztő:** Dr. Bozsolik Róbertpolgármester**Készítette:** Dr. Tóth Korinna igazgatási ügyintéző**Törvényességi ellenőrzést végezte**: Takácsné Gehring Mária aljegyző**Tárgyalja:**PG Bizottság: 2018. 01. 30.Szociális Bizottság: 2018. 01. 30  |

**Tisztelt Képviselő-testület!**

A 2018. évre vonatkozóan tervezett szociális kiadási kereteken belül az alábbi kérelemmel fordulunk a képviselő-testület felé:

A szociális támogatások kiemelten fontos területe a rászorulók téli tűzifa támogatása. Sajnos továbbra is csak a kistelepülések kapnak – szociális tűzifa program keretében – állami támogatást; így e program megvalósítása az önkormányzatot terheli. A tavalyi év januárjában 46, novemberében 47 család részesült természetbeni támogatásban, átlag 22.000,- Ft értékben. Jelenleg – az előterjesztés készítéséig – 40 kérelem érkezett be.

Az önkormányzat beszerzési szabályzatának megfelelően 3-3 vállalkozótól kértünk be ajánlatot tűzifára, illetve brikettre. (Az árajánlatok az előterjesztést mellékletei.) A beérkezett ajánlatok közül egy nem felelt meg a feltételeknek, mivel nem vállalta a kiszállítást, és nem tudta garantálni a szükséges mennyiséget.

|  |  |  |
| --- | --- | --- |
| **ajánlatot adó** | **szolgáltatás** | **ár** |
| **KRI-GÁB Kft.** | **vegyes kemény tűzifa (cser, tölgy, bükk) kuglizva, helyszínre szállítással**  | **bruttó 2.900,- Ft/mázsa** |
| Gemenc Zrt. | készlet szerint korlátozott a mennyiség, a fafajta készletfüggő, nem tartalmazza a hasogatást és a helyszínre szállítást | bruttó 20.320,- Ft/m3 |
| BÁTMÉDIA Kft. | vegyes kemény tűzifa hasogatva | bruttó 3.500,- Ft/mázsa + szállítási díj 2.000,- Ft/forduló |
| **LEGNO „2000” Bt.** | **keményfa brikett** | **bruttó 840,- Ft/zsák + címre szállítás 2.000 Ft/cím** |
| SZ+C Stúdió Kft. | Brikett tömör hengeres keményfa  | bruttó 750.- Ft/doboz + szállítás 7.000.- Ft/fuvar |
| Stavmat Építőanyag Kereskedelmi Zrt.  | Brikett | bruttó 714.- Ft/zsák, szállítás címenként 10.160.- Ft |

Az ajánlatok közül a tűzifa vonatkozásában a KRI-GÁB Kft, a brikett vonatkozásában pedig a „LEGNO 2000” Bt bizonyult legkedvezőbbnek figyelemmel arra, hogy a tűzifa esetén az árnak tartalmaznia kellett a kitermelést, a hasogatás-kuglizást, valamint a jogosultak címére történő kiszállítást, brikett esetén a címre történő kiszállítást, így javasoljuk ezen két vállalkozóval a szerződés megkötését.

Kérem a képviselő-testületet, hogy fentiek alapján az alábbi határozati javaslatot fogadja el:

**H a t á r o z a t i j a v a s l a t :**

**szociális tűzifa juttatás természetbeni támogatás biztosítására beérkezett ajánlatokra**

Bátaszék Város Önkormányzatának Képviselő-testülete a szociális tűzifa juttatás természetbeni támogatás biztosítása érdekében

1. KRI-GÁB Kft.-t (7140 Bátaszék, Bajai út 26) bízza meg a vegyes kemény tűzifa (cser, tölgy, bükk) beszerzésével; míg
2. keményfa brikett beszerzésével a LEGNO 2000” Bt-t (7121 Szálka, Táncsics u. 39); továbbá
3. a támogatás biztosítása érdekében 1.300.000 Ft keretösszeget biztosít az önkormányzat 2018. évi költségvetésében a szociális ellátások előirányzata terhére;
4. felhatalmazza a város polgármesterét, hogy a vállalkozókkal kötendő szerződéseket – a határozat melléklete szerinti tartalommal – az önkormányzat nevében aláírja.

*Határidő:* azonnal

*Felelős:* Dr. Bozsolik Róbert polgármester

 *(a szerződések aláírásáért)*

*Határozatról értesül:* KRI-GÁB Kft., Bátaszék

„LEGNO” 2000 Bt., Szálka

 Bátaszéki KÖH pénzügyi iroda

irattár